**Az Országos Környezetvédelmi Tanács észrevételei a” HU-SK Határon Átnyúló Együttműködési Program (2014-2020)”**

**Stratégiai Környezeti Vizsgálatához**

A Stratégiai Környezeti Vizsgálat (SKV) célja, hogy a régióban, amelyben a fejlesztési programok megvalósulnak, az egyes programrészek kölcsönhatásait igyekezzék áttekinteni és ezek összegeződését vizsgálja és írja le. Az egyes rész-projektek környezeti hatásvizsgálatát (KHV) – természetesen – a jogszabályoknak megfelelően, rendre – majd – el kell végezni, a kölcsönhatások kedvező és/vagy kedvezőtlen szinergiáit azonban csak az SKV során lehet és kell földeríteni.

Éppen az az SKV célja, hogy ezeket az információkat a Tervezőnek, Döntés-előkészítő(k)nek visszacsatolja a döntésre előterjesztést megelőzően.

A javasolt ”indikátor csoportok” szakmailag helyesek, ezek az EEA ( European Environmental Agency) által is használt DPSIR modell komponensei; megjegyzendő azonban, hogy ezek fogalmilag gyűjtő halmazok, amelyeket konkrét mérhető, számolható indikátorokkal szükséges feltölteni – lehetőleg olyanokkal – amelyekkel algoritmusok végezhetőek.

Az SKV tanulmány 5. fejezetében leírt JAVASLATOK elfogadhatóak.

2014. Július 7.